कला पक्ख दी दूई खूबी ए ऐ जे नाटक, खेडने आस्ते लिखेया गेया ऐ, पर एदा रंगमंच नां ते बिल्कुल नमीं परम्परा मताबक ऐ ते नां गै परानी पर परा मताबक। एदा रंगमंच बी इक नमां प्रयोग ऐ जेदे च युनानी ‘ओपन थियेटर’ (खुल्ला नाटक घर) ते भारती लोक नाटक, दौने दे तत्व शामल करी लैते गे न। रोशनी ते ध्वनि-प्रभावें दा प्रयोग बिल्कुल नमां ऐ। इस नाटकै च कृष्ण इक ऐसा पात्र ऐ जड़ा रंगमंच पर औंदा नईं, पर ओदी मजूदगी, [ओदी चर्चा राहें, ओदी दे राहें जां पर्दे पिच्छों सनोचने आली ओदी गल्ला बत्ता राहें] नाटकै दा जरूरी अग ऐ। नेपथ्य (पिछले पर्दे) दे पिच्छों दा औने आलियां अवाजां प्राचीन संस्कृत नाटकै दे आकाश भाशित’ कन्ने मिलदी-जुलदी गल्ल ऐ।